Številka: 6712-8/2023/77

Datum: 29. 11. 2024

Na podlagi prvega odstavka 12. člena Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb in 37/24 – ZMat-B; v nadaljnjem besedilu: ZŠpo-1) minister, pristojen za šport, določa programe in področja športa, ki se sofinancirajo v letu 2024, in obseg sredstev, ki se zagotovijo v Proračunu Republike Slovenije za leto 2024 (Uradni list RS, št. 150/22 in 123/23) s

**SPREMEMBO LETNEGA PROGRAMA ŠPORTA**

**V REPUBLIKI SLOVENIJI ZA LETO 2024**

Letni program športa v Republiki Sloveniji za leto 2024 (št. 6712-8/2023/4 z dne 19. 12. 2023, s spremembami št. 6712-8/2023/63 z dne 27. 6. 2024, št. 6712-8/2023/66 z dne 13. 8. 2024, št. 6712-8/2023/68 z dne 29. 8. 2024, št. 6712-8/2023/71 z dne 20. 9. 2024 in št. 6712-8/2023/74 z dne 25. 10. 2024) se spremeni, kot sledi:

**Povečanje sredstev:**

Za točko »*6.6. DRUŽBENA IN OKOLJSKA ODGOVORNOST V ŠPORTU*«, se doda nova točka »*I-1 PROJEKTI SOFINANCIRANI S STRANI EU, EU SKLADOV, MEDNARODNIH ORGANIZACIJ IN DRUGIH DELEŽNIKOV*« z višino sredstev 1.361.463,48 EUR ter podtočka »*I-1.1. ESS PROJEKTI*« z višino sredstev 1.361.463,48 EUR, v katero se uvrstita:

* postavka »*ESS projekt: Aktivno inkluzivno*« z višino sredstev »*922.052,85 EUR*«, ter
* postavka: »*ESS projekt: Zmigaj se do vadbe«* z višino sredstev *»439.410,63* EUR«.

Upoštevaje spremembe iz točke I. se računsko popravi tudi skupna vsota sredstva za izvajanje LPŠ 2024, tako da se skupni znesek spremeni s 53.491.797 EUR na 54.853.261 EUR.

V ostalem delu ostaja Letni program športa za leto 2024 in njegova obrazložitev nespremenjena.

Ministrstvo v 5 dneh po sprejemu sprememb na spletni strani objavi čistopis Letnega programa športa v Republiki Sloveniji za leto 2024 z upoštevanimi spremembami, ki je priloga tega sklepa.

Te spremembe pričnejo veljati z dnem sprejema.

**OBRAZLOŽITEV:**

Na podlagi prvega odstavka 12. člena ZŠpo-1 minister, pristojen za šport, določa programe in področja športa, ki se sofinancirajo v letu 2024, in obseg sredstev, ki se zagotovijo v Proračunu Republike Slovenije za leto 2024 (Uradni list RS, št. 150/22 in 123/23). Skladno s tem je dne 19. 12. 2023 minister, pristojen za šport, določil Letni program športa v Republiki Sloveniji za leto 2024 (v nadaljnjem besedilu: LPŠ 2024) ter dne 27. 6. 2024, 13. 8. 2024, 29. 8. 2024, 20. 9. 2024 in 25. 10. 2024 spremembe LPŠ 2024.

Med izvajanjem LPŠ 2024 je prišlo do pridobitve in namenitve dodatnih sredstev za potrebe izvajanja projektov *ESS Aktivno inkluzivno* ter *Zmigaj se do vadbe*. Gre za projekta, sofinancirana s strani Evropskih strukturnih skladov (ESS), za katera so namenjena tudi sredstva v državnem proračunu Republike Slovenije. Ta sredstva niso dodeljena na podlagi ZŠpo-1 oziroma Pravilnika o sofinanciranju izvajanja letnega programa športa na državni ravni (Uradni list RS, št. 68/19, 91/20, 138/21, 74/23, 118/23 in 6/24, v nadaljnjem besedilu: Pravilnik), temveč neposredno na podlagi predpisov EU ter predpisov o izvrševanju državnega proračuna v povezavi z izvajanjem projektov sofinanciranih s strani EU, EU skladov ter drugih finančnih instrumentov EU. Kljub temu so sredstva namenjena uresničevanju javnega interesa v športu in izvajanju športnih programov na državni ravni, zato je ustrezno, da so informativno vnesena v Letni program športa v Republiki Sloveniji za leto 2024.

* V točki I. je predvidena namenitev 1.361.463,48 EUR sredstev za umestitev postavk »*ESS projekt: Aktivno inkluzivno*« in »*ESS projekt: Zmigaj se do vadbe*«, v okviru česa se sofinancira izvedba teh projektov:



Ker ne gre za sofinanciranje neposredno na podlagi Pravilnika in ZŠpo-1, tudi ni potrebno mnenje Strokovnega sveta Republike Slovenije za šport (v nadaljnjem besedilu: SS) in Olimpijskega komiteja Slovenije - Združenja športnih zvez (v nadaljnjem besedilu: OKS-ZŠZ), ki pa sta bila s spremembo ob smiselno podobnem postopku, kot je predviden za podajo mnenja po 12. členu ZŠpo-1, vnaprej tudi seznanjena, in sicer se je SS seznanil na svoji 7. redni seji dne 19. 11. 2024 in OKS-ZŠZ na 14. seji izvršnega odbora OKS-ZŠZ dne 24. 10. 2024.

Sprememba je s proračunskega vidika nevtralna in ne predstavlja dodatnih obremenitev za veljavni Proračun Republike Slovenije za leto 2024. Sredstva za financiranje programa so že zagotovljena na proračunskih postavkah Ministrstva za gospodarstvo, turizem in šport.

S tem je utemeljena točka I. sprememb LPŠ 2024.

---

Sprejeti LPŠ 2024 vsebuje tabelarni prikaz razporeditve sredstev po posameznih proračunskih postavkah ter seštevke po posameznih točkah in podtočkah. Navedene številke se tudi ustrezno spremenijo, kar izhaja iz čistopisa z označenimi spremembami.

S tem je utemeljena točka II. sprememb LPŠ 2024.

---

Zaradi možnosti takojšnjega koriščenja sredstev ter v povezavi z zagotovitvijo predpisane dolžnosti izvrševanja skrbi črpanje in porabo sredstev EU, je potrebno, da spremembe LPŠ 2024 prično veljati takoj po njihovem sprejemu.

S tem je utemeljena točka III. sprememb LPŠ 2024.

 Matjaž Han

 MINISTER

Priloga:

* čistopis Letnega programa športa v Republiki Sloveniji za leto 2024 z upoštevanimi spremembami